Sultan Johor

Sultan Johor () ialah jawatan warisan dan raja pemerintah negeri Johor di Malaysia. Pada zaman dahulu, Sultan memiliki kuasa mutlak dan dinasihati oleh Bendahara. Pada zaman sekarang, peranan Bendahara Johor diambil alih oleh Menteri Besar Johor.

Gelaran rasmi bagi Sultan Johor ialah "Duli Yang Maha Mulia Sultan Yang di-Pertuan bagi Negeri dan Jajahan Takluk Johor Darul Ta'zim" ()

 Peruntukan Undang-undang Tubuh Kerajaan 
Menurut Undang-undang Tubuh Kerajaan Negeri Johor, istilah raja digunakan untuk merujuk kepada pemerintah Kerajaan Negeri Johor, segala jajahan dan daerah takluknya."Makna Bagi Perkataan-perkataan", Undang-undang Tubuh Kerajaan Johor 1895

Sultan Johor yang dilantik haruslah dari kalangan berbangsa Melayu dan berdarah raja iaitu berasal dari keturunan pemerintah Johor kini (Wangsa Temenggung) serta beragama Islam. Hal ini juga turut digunapakai untuk pewaris takhta Kesultanan Johor.

 Pewarisan Takhta 
Dengan tergubalnya Undang-undang Tubuh Kerajaan tersebut, raja yang dilantik haruslah dari kalangan zuriat Sultan Abu Bakar ibni Temenggung Tun Daeng Ibrahim. Undang-undang turut menegaskan bahawa perlantikan orang lain selain dari keturunan zuriat Sultan Abu Bakar adalah tidak sah jika masih terdapat zuriat Sultan yang sah dan layak menjadi Sultan. Hal ini diberi pengecualian jika keturunan yang masih ada tidak layak kerana kecacatan besar (gila, buta, bisu) atau mempunyai sifat keji mengikut pandangan hukum syarak.Fasal 3, Undang-undang Tubuh Kerajaan Johor 1895

Undang-undang turut menjelaskan sekiranya tiada langsung zuriat keturunan Sultan Abu Bakar yang layak dilantik oleh raja, maka raja hendaklah dilantik dari keturunan Temenggung Tun Daeng Ibrahim itu dari keturunan adik-beradik Sultan Abu Bakar. Jika tiada juga yang layak dari kalangan tersebut, raja hendaklah dilantik dari kalangan keturunan zuriat Temenggung Tun Abdul Rahman daripada keturunan adik-beradik Temenggung Tun Daeng Ibrahim. Setiap keturunan itu pula harus dibuktikan  mempunyai hubungan darah yang sah dan halal dengan raja-raja tersebut.Fasal 4, Undang-undang Tubuh Kerajaan Johor 1895

Jika tiada juga sebarang orang yang layak untuk dilantik menjadi raja dari kalangan keturunan Sultan Abu Bakar, Temenggung Tun Daeng Ibrahim dan juga Temenggung Tun Abdul Rahman, Undang-undang Tubuh Kerajaan Negeri Johor memberi tanggungjawab kepada ahli Mesyuarat Kerajaan dan Jumaah Majlis Diraja Johor utuk membuat perlantikan dari kalangan orang biasa yang bukan berdarah raja. Raja yang baharu yang hendak dilantik tersebut haruslah seorang lelaki beragama Islam, berbangsa Melayu, rakyat negeri Johor, cukup umur, individu yang merdeka dan bukan dari kalangan hamba, mempunyai tingkah laku dan budi pekerti yang baik, serta mempunyai ilmu pengetahuan yang luas yang pandai menulis dan membaca.Fasal 5, Undang-undang Tubuh Kerajaan Johor 1895

Lazimnya, sebelum seseorang raja itu mangkat, raja tersebut akan menetapkan penggantinya dahulu. Maka, mengikut Undang-undang Tubuh, orang yang paling layak ditetapkan sebagai pengganti Sultan Johor ialah waris iaitu anak lelaki yang paling tua umurnya.Fasal 5, Undang-undang Tubuh Kerajaan Johor 1895 Dia secara rasminya hendaklah digelar sebagai "Tunku Mahkota Johor" dan gelaran ini hanya boleh ada seorang sahaja pada satu-satu masa dan tidak boleh dikongsi atau digunakan oleh anak-anak raja yang lain yang bukan bakal pengganti raja.Fasal 7, Undang-undang Tubuh Kerajaan Johor 1895 Walau bagaimanapun, Sultan Johor berhak melantik penggantinya iaitu Tunku Mahkota Johor dari kalangan anak-anak lelaki yang lain yang tidak semestinya paling tua sekiranya dirasakan anak lelaki yang paling tua itu tidak layak mengikut undang-undang.

Jika seseorang pengganti raja itu menaiki takhta apabila raja sebelumnya mangkat dan pengganti itu masih belum berumur 21 tahun (mengikut kalendar Islam), hendaklah Jumaah Majlis Diraja mengadakan seorang pemangku dari kalangan menteri kerajaan yang tidak kira sama ada berdarah raja atau tidak. Tanggungjawab pemangku tersebut akan bertanggungjawab terhadap semua tingkah laku dan perbuatan raja yang belum cukup umur itu. Andainya raja yang belum cukup umur atau pemangku itu sendiri melakukan perkara yang bercanggah dengan undang-undang, pemangku tersebut boleh dipecat dan digantikan.Fasal 10, Undang-undang Tubuh Kerajaan Johor 1895

 Senarai Sultan dan Pemerintah Johor 

Kesultanan Johor Lama (1528–1830)

 No.  Sultan Johor  Tempoh pemerintahanWangsa Melaka-Johor 1.  Sultan Alauddin Riayat Shah II  1528–1564 2.  Sultan Muzaffar Shah II  1564–1570 3.  Sultan Abdul Jalil Shah I  1570–1571 4.  Sultan Ali Jalla Abdul Jalil Shah II  1571–1597 5.  Sultan Alauddin Riayat Shah III  1597–1615 6.  Sultan Abdullah Ma'ayat Shah  1615–1623 7.  Sultan Abdul Jalil Shah III  1623–1677 8.  Sultan Ibrahim Shah  1677–1685 9.  Sultan Mahmud Shah II  1685–1699Wangsa Bendahara 10.  Sultan Abdul Jalil Riayat Shah IV  1699–1718Wangsa Melaka-Johor 11.  Sultan Abdul Jalil Rahmat Shah  1718–1722Wangsa Bendahara 12.  Sultan Sulaiman Badrul Alam Shah  1722–1760 13.  Sultan Abdul Jalil Muazzam Shah V  1760–1761 14.  Sultan Ahmad Riayat Shah  1761–1761 15.  Sultan Mahmud Riayat Shah III  1761–1812 16.  Sultan Abdul Rahman Muazzam Shah  1812–1830

Sultan Johor yang tidak diiktiraf oleh Bendahara dan para pembesar Melayu yang lain
 No.  Sultan Johor  Tempoh pemerintahan (17.)  Sultan Hussein Muhammad Shah  1819–1835 (18.)  Sultan Ali Iskandar Shah  1835–1877

Sultan Riau-Lingga yang masih diiktiraf sebagai Sultan Johor oleh Bendahara dan para pembesar Melayu yang lain
 No.  Sultan Riau-Lingga (Sultan de jure Johor)  Tempoh pemerintahan (16.)  Sultan Abdul Rahman Muazzam Shah  1830–1832 (17.)  Sultan Muhammad II Muazzam Shah  1832–1835 (18.)  Sultan Mahmud IV Muzaffar Shah  1835–1857

Kerajaan Temenggung Johor (1855–1868)
 No.  Temenggung Johor (Pemerintah Johor)  Tempoh pemerintahan 1.  Temenggung Tun Daeng Ibrahim  1855–1862 2.  Temenggung Tun Abu Bakar  (kemudian bergelar Maharaja Abu Bakar)  1862–1868

Kerajaan Maharaja Johor (1868–1886)
 No.  Maharaja Johor  Tempoh pemerintahan 1.  Maharaja Abu Bakar  (kemudian bergelar Sultan Abu Bakar)  1868–1886

Kesultanan Johor Moden (1886–kini)
 No.  Sultan Johor  Tempoh pemerintahanWangsa Temenggung 1.  Sultan Abu Bakar  1886–1895 2.  Sultan Ibrahim Al-Masyhur  1895–1959 3.  Sultan Ismail Al-Khalidi  1959–1981 4.  Sultan Iskandar Al-Haj  1981–2010 5.  Sultan Ibrahim  2010–kini

 Garis masa 

 Sejarah 

 Kesultanan Johor Lama (1528-1830) 

 Wangsa Melaka-Johor (1528-1699; kali pertama) 
Wangsa ini berasal daripada keturunan Sultan Melaka yang pertama sehingga jatuhnya Melaka di tangan Portugis. Sultan Mahmud Shah melarikan diri ke Kampar bersama anaknya dan mangkat di sana. Anaknya Raja Muzaffar ditabalkan sebagai Sultan Perak yang pertama dengan menggelarkan dirinya sebagai Sultan Muzaffar Shah manakala anaknya yang lain iaitu Raja Ali mengasaskan Kesultanan Johor Lama yang dinisbahkan kepada keturunan Sultan Melaka. Baginda telah pergi ke Pahang menemui Sultan Mahmud Shah ibni Almarhum Sultan Muhammad Shah (Sultan Pahang ke-5). Baginda telah memperisterikan Puteri Kesuma Dewi (anak marhum Sultan Mansur Shah ibni Almarhum Sultan Abdul Jamil Shah - Sultan Pahang ke-4). Pada tahun 1529, baginda ke Hujung Tanah dan membuka Pekan Tua (Kota Kara). Baginda juga membina Kota Sayong (1535-1540) sebelum berpindah ke Kota Batu (Johor Lama) pada tahun 1540.

 Wangsa Bendahara (1699-1718; kali pertama) 
Wangsa ini berasal dari keturunan Bendahara Tun Habib Abdul Majid iaitu anak kepada Tun Muhammad Ali bin Sayyid Zainal Abidin Al-Idrus. Sayyid Zainal Abidin Al-Idrus ialah keturunan daripada pedagang Arab yang berasal dari Hadramaut yang berkahwin dengan Tok Mengkudu binti Tun Jenal, cucunda kepada Tun Sri Lanang. Adik beradik kepada Tun Abdul Majid iaitu Tun Muhammad mempunyai seorang anakanda yang bernama Laksamana Tun Abdul Jamil yang merupakan bapa kepada isteri Sultan Ibrahim Shah - Sultan Johor wangsa Sultan Melaka serta Tun Sayyid Jaafar yang melahirkan keturunan Raja Temenggung Muar. Anak kepada Bendahara Tun Habib Abdul Majid iaitu Tun Abdul Jalil mengambil alih tampuk kekuasaan sebagai Sultan Johor kerana Sultan Mahmud Shah II dikatakan mangkat tanpa meninggalkan waris. Sesuai dengan peranan Bendahara iaitu bertanggungjawab bagi pewarisan diraja sekiranya Sultan mangkat tanpa waris.

 Wangsa Melaka-Johor (1718-1722; kali kedua) 
Muncul seorang yang mengaku dirinya sebagai zuriat Sultan Mahmud Shah II iaitu Raja Kechil. Baginda bertindak mengambil takhta daripada Sultan Abdul Jalil Riayat Shah IV lalu menjadi Sultan Johor. Sultan Abdul Jalil Riayat Shah IV pula diturunkan takhta dan masih dijadikan sebagai Bendahara Johor. Namun, cubaan untuk mengambil semula takhta tetap ada namun melarikan diri ke Pahang bersama adindanya Tun Zainal Abidin - pengasas kesultanan Terengganu. Namun, Sultan Abdul Jalil Riayat Shah IV mangkat di Kuala Pahang - terletak beberapa kilometer dari Pekan, Pahang.

 Wangsa Bendahara (1722-1830; kali kedua) 
Cubaan untuk menuntut takhta masih berlarutan sehingga sampai kepada anakanda Sultan Abdul Jalil Riayat Shah IV, Raja Sulaiman yang akhirnya meminta bantuan kepada Opu Bugis Daeng Lima Bersaudara. Raja Sulaiman dan pakatan Bugis itu berjaya menghalau Raja Kechil ke Kesultanan Siak. Raja Sulaiman akhirnya ditabalkan sebagai Sultan Johor manakala salah seorang daripada Bugis Lima Bersaudara, Daeng Marewah dilantik sebagai Yang Dipertuan Muda Riau atau Yamtuan Muda Riau. Kakanda Raja Sulaiman iaitu Tun Abbas dilantik sebagai Bendahara Johor.

Berikutan Perjanjian Inggeris-Belanda 1824, Yang Dipertuan Muda Raja Jaafar, wakil Kesultanan Johor Lama, dan Residen Belanda di Riau, wakil Belanda, menandatangani Perjanjian 29 Oktober 1830 yang memisahkan Johor dan Pahang daripada Kesultanan Johor Lama yang berpusat di Lingga dan diperintah oleh Sultan Abdul Rahman Muazzam Shah.Wan Ahmad Fauzi Wan Husain (26 Januari 2024), Penubuhan rungkai status pemilikan Kesultanan Johor ke atas Singapura, Berita Harian, Diambil daripada https://www.bharian.com.my/kolumnis/2024/01/1204963/penubuhan-rungkai-status-pemilikan-kesultanan-johor-ke-atas-singapura Akibat perjanjian ini, berakhirnya Kesultanan Johor Lama yang memerintah selama kira-kira 300 tahun lalu bermulanya Kesultanan Riau-Lingga di mana Sultan Abdul Rahman Muazzam Shah menjadi Sultan Riau-Lingga pertama. Johor berada di bawah kekuasaan Temenggung Johor manakala Pahang kekal diperintah oleh Bendahara Johor.

 Pertikaian tuntutan 
Pada 6 Februari 1819, Temenggung Tun Abdul Rahman bersama Tengku Hussein dan Thomas Stamford Raffles yang mewakili Syarikat Hindia Timur Inggeris menandatangani Perjanjian 1819 di mana Tengku Hussein diangkat sebagai Sultan Johor yang bergelar Sultan Hussein Muhammad Shah. Temenggung Tun Abdul Rahman kemudian menulis surat kepada Bendahara Tun Ali bagi memaklumkan tentang pelantikan Sultan Hussein Muhammad Shah sebagai Sultan Johor. Namun, Bendahara Tun Ali membalas bahawa beliau tidak mencampuri urusan di Singapura dan beliau kekal bertuankan Sultan Abdul Rahman Muazzam Shah yang bersemayam di Daik, Kepulauan Lingga.Buyong Adil (2020), Sejarah Johor: Edisi Semakan, halaman 211 Bendahara Tun Ali mengiktiraf Sultan Abdul Rahman Muazzam Shah sebagai Sultan Johor kerana pertabalan Sultan Abdul Rahman Muazzam Shah lebih mengikuti adat istiadat raja-raja Melayu berbanding Sultan Hussein Muhammad Shah yang jelas diangkat oleh Inggeris dan upacara pertabalan Sultan Hussein Muhammad Shah yang dilakukan tidak mengikuti adat-istiadat raja-raja Melayu.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 198 Menurut Gabenor Negeri-Negeri Selat, Kenneth Murchison, kedudukan Sultan Hussein Muhammad Shah sebagai Sultan Johor tidak pernah diakui oleh negeri-negeri Melayu lain dan baginda tidak pernah menikmati apa-apa hasil di Johor dan menjalankan kegiatan politik.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 248Wan Ahmad Fauzi Wan Husain (26 Januari 2024), Penubuhan rungkai status pemilikan Kesultanan Johor ke atas Singapura, Berita Harian, Diambil daripada https://www.bharian.com.my/kolumnis/2024/01/1204963/penubuhan-rungkai-status-pemilikan-kesultanan-johor-ke-atas-singapura

Selepas kemangkatan Sultan Ali Iskandar Shah, pada 29 Jun 1877, Pemangku Gabenor Negeri-Negeri Selat, Sir Archibald Edward Harbord Anson menulis surat kepada Maharaja Abu Bakar untuk meminta baginda menjadi pemerintah sementara daerah Kesang dan permintaan tersebut dipersetujui oleh Maharaja Abu Bakar.Buyong Adil (2020), Sejarah Johor: Edisi Semakan, halaman 281 Namun, keputusan ini dibantah oleh putera sulung Sultan Ali Iskandar Shah iaitu Tengku Alam kerana bertentangan dengan Perjanjian Setia 1855 di mana daerah Kesang merupakan hak milik Sultan Ali Iskandar Shah dan waris-warisnya untuk selama-lamanya.Buyong Adil (2020), Sejarah Johor: Edisi Semakan, halaman 282 Untuk menyelesaikan masalah ini, satu pemilihan diadakan pada 7 November 1877 untuk memilih pemerintah Kesang yang baru. Dalam pemilihan tersebut, Temenggung Paduka Tuan Muar dan penghulu-penghulu di Kesang bersetuju untuk memilih Maharaja Abu Bakar sebagai pemerintah Kesang.Buyong Adil (2020), Sejarah Johor: Edisi Semakan, halaman 288 Pada 5 Februari 1879, Maharaja Abu Bakar diisytiharkan sebagai Pemerintah Kesang dalam satu istiadat yang diadakan di Johor Bahru dan tidak lama selepas itu daerah Kesang menjadi sebahagian daripada negeri Johor.Buyong Adil (2020), Sejarah Johor: Edisi Semakan, halaman 295 Namun, keputusan pemilihan dan pengisytiharan tersebut menimbulkan kemarahan Tengku Alam lalu tercetusnya Perang Saudara Jementah 1879 yang berakhir dengan kemenangan Maharaja Abu Bakar. Tengku Alam kemudian diampunkan dan diberikan elaun bulanan oleh Maharaja Abu Bakar dengan syarat baginda perlu sentiasa berkelakuan baik dan tidak menimbulkan kekacauan. Akhirnya, Tengku Alam tinggal di Istana Kampong Gelam, Singapura hingga akhir hayatnya. Kini, kerajaan Republik Singapura menjadikan Istana Kampong Gelam sebagai pusat kebudayaan dan muzium yang bernama Taman Warisan Melayu untuk mempamerkan warisan dan sejarah orang Melayu Singapura.

 Negeri Johor Moden (Wangsa Temenggung) (1855-kini) 

 Kerajaan Temenggung Johor (1855-1868) 
Pada 10 Mac 1855, Temenggung Tun Daeng Ibrahim dan Tengku Ali menandatangani Perjanjian Setia 1855 di mana Tengku Ali menyerahkan sepenuhnya kerajaan Johor dan hak baginda ke atas Johor kecuali daerah Kesang kepada Temenggung Tun Daeng Ibrahim dan waris-warisnya untuk selama-lamanya. Sebagai balasan, Tengku Ali diangkat sebagai Sultan Johor yang bergelar Sultan Ali Iskandar Shah tetapi baginda tidak boleh campur tangan dalam urusan pemerintahan Johor dan Temenggung Tun Daeng Ibrahim membayar elaun bulanan kepada Sultan Ali Iskandar Shah.Buyong Adil (2020), Sejarah Johor: Edisi Semakan, halaman 249-251 Pada tahun yang sama, Temenggung Tun Daeng Ibrahim memilih tempat yang bertentangan dengan Singapura iaitu Tanjung Puteri, Johor sebagai pusat pentadbiran beliau yang baru. Temenggung Tun Daeng Ibrahim menamakan tempat tersebut sebagai Iskandar Puteri. Nama Iskandar Puteri ini merupakan hasil gabungan nama penuh Temenggung Tun Daeng Ibrahim iaitu Tun Ibrahim Iskandar dan nama Tanjung Puteri iaitu tempat Temenggung Tun Daeng Ibrahim mendarat untuk mencari kawasan pentadbiran.Zuraidah Mohamed (22 November 2017), Iskandar Puteri bandar raya ke-14, Berita Harian, Diambil daripada https://www.bharian.com.my/berita/nasional/2017/11/353911/iskandar-puteri-bandar-raya-ke-14

Untuk mendapatkan pengiktirafan sebagai pemerintah Johor yang sah dari segi adat-istiadat Melayu, Temenggung Tun Daeng Ibrahim memujuk Bendahara Tun Mutahir supaya mengiktiraf kedudukan terkininya berdasarkan Perjanjian Setia 1855. Hal ini demikian kerana Bendahara ialah penaung kepada adat raja-raja Melayu.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 335 Akhirnya, pada bulan Disember 1861, Temenggung Tun Daeng Ibrahim mewakili kerajaan Johor dan Bendahara Tun Mutahir mewakili kerajaan Pahang telah menandatangani Perjanjian Pahang-Johor 1861 di mana Bendahara Tun Mutahir telah mengiktiraf Temenggung Tun Daeng Ibrahim sebagai pemerintah Johor yang sah dan keturunan Temenggung Tun Daeng Ibrahim memerintah Johor untuk selama-lamanya. Dalam perjanjian yang sama, Temenggung Tun Daeng Ibrahim dan Bendahara Tun Mutahir bersepakat untuk membantu antara satu sama lain jika negeri mereka diserang musuh dan jika timbul sebarang masalah antara mereka, mereka akan menyerahkan masalah mereka kepada Inggeris sebagai orang tengah untuk menyelesaikan masalah mereka.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 337-338

 Kerajaan Maharaja Johor (1868-1886) 
Ketika Temenggung Tun Abu Bakar melawat negara India dan Eropah pada tahun 1866, baginda menyedari bahawa gelaran Temenggung tidak terkenal di dunia Eropah berbanding gelaran Maharaja yang digunakan oleh raja-raja di India. Ini menyebabkan Temenggung Tun Abu Bakar ingin menggunakan gelaran baru yang lebih dikenali. Pada 18 April 1868, Temenggung Tun Abu Bakar menghantar sepupunya Ungku Haji Muhammad ibni Tun Haji Abdullah dan Dato’ Bentara, Dato’ Jaafar bin Haji Muhammad sebagai wakilnya ke Riau untuk berjumpa dengan Raja Ali Haji, seorang sejarawan Bugis dan penasihat kepada Yang Dipertuan Muda Riau bagi bertanyakan tentang adat-istiadat Kesultanan Melayu.R.O. Winstedt (2020), A History of Johore (1365-1895): Re-edited version, halaman 171

Raja Ali Haji bersetuju dengan permintaan Temenggung Tun Abu Bakar untuk menukar gelarannya selepas beliau melakukan kajian salasilah Temenggung Tun Abu Bakar dan berpuas hati bahawa keluarga Temenggung mempunyai kuasa sebenar ke atas pentadbiran Johor dan Temenggung Tun Abu Bakar berketurunan Sultan Abdul Jalil Shah IV. Pada 7 Mei 1868, Raja Ali Haji menabalkan Temenggung Tun Abu Bakar sebagai Maharaja Johor bergelar Maharaja Abu Bakar di Teluk Belanga, Singapura. Sultan Riau-Lingga, Sultan Sulaiman II Badrul Alam Shah memperkenan penggunaan gelaran Maharaja oleh Maharaja Abu Bakar. Pada 30 Jun 1868, Maharaja Abu Bakar memperoleh persetujuan daripada Gabenor Negeri-Negeri Selat, Sir Harry St. George Ord berkenaan permintaannya untuk menggunakan gelaran Maharaja.R.O. Winstedt (2020), A History of Johore (1365-1895): Re-edited version, halaman 172Buyong Adil (2020), Sejarah Johor: Edisi Semakan, halaman 275

 Kesultanan Johor Moden (1886-kini) 
Wangsa Temenggung berketurunan Bendahara Tun Abbas ibni Sultan Abdul Jalil Riayat Shah IV yang juga kakanda kepada Sultan Sulaiman Badrul Alam Shah.Buyong Adil, Sejarah Johor: Edisi Semakan, halaman 123Buyong Adil, Sejarah Johor: Edisi Semakan, halaman 403 Anakanda Bendahara Tun Abbas iaitu Temenggung Tun Abdul Jamal berkahwin dengan puteri kepada Daeng Parani iaitu Raja Maimunah.Buyong Adil, Sejarah Johor: Edisi Semakan, halaman 153Buyong Adil, Sejarah Johor: Edisi Semakan, halaman 403 Temenggung Tun Abdul Jamal merupakan leluhur kepada Sultan Johor Wangsa Temenggung yang kini memerintah Johor.Buyong Adil, Sejarah Johor: Edisi Semakan, halaman 403Suzana Haji Othman, Sejarah Pergolakan dan Pergelutan Bendahara Johor-Pahang 1613-1863, halaman 434 Cicit kepada Temenggung Tun Abdul Jamal iaitu Temenggung Tun Ibrahim menggunakan gelaran 'Daeng'. Hal ini demikian kerana gelaran 'Daeng' dipercayai lebih berpengaruh pada zaman beliau. Beliau kurang dikenali dengan gelaran 'Tun' yang diwarisi daripada bapanya sehingga menyebabkan sebahagian rakyat pada zaman sekarang menyangka beliau berketurunan Bugis secara mutlak sebelah bapanya.

Pada tahun 1885, setelah mendengar khabar angin bahawa Gabenor Negeri-Negeri Selat, Sir Frederick Aloysius Weld ingin meletakkan seorang Residen Inggeris di Johor, Maharaja Abu Bakar membuat keputusan untuk berangkat ke England.Buyong Adil (2020), Sejarah Johor: Edisi Semakan, halaman 298-299 Pada 11 Disember 1885, Perjanjian 1885 antara Maharaja Johor, Maharaja Abu Bakar mewakili kerajaan Johor dan Setiausaha Tanah Jajahan Inggeris, Sir Frederick Arthur Stanley mewakili kerajaan Inggeris ditandatangani di Pejabat Tanah Jajahan Inggeris di London.Buyong Adil (2020), Sejarah Johor: Edisi Semakan, halaman 302 Dalam perjanjian ini, Inggeris mengiktiraf Maharaja Abu Bakar sebagai Sultan Johor yang bergelar Sultan Abu Bakar.Buyong Adil (2020), Sejarah Johor: Edisi Semakan, halaman 304 Pada 13 Februari 1886, Menteri Besar Johor, Dato' Jaafar bin Haji Muhammad telah mengisytiharkan penggunaan gelaran Sultan oleh Sultan Abu Bakar ke seluruh negeri Johor.Buyong Adil (2020), Sejarah Johor: Edisi Semakan, halaman 305 Pada 14 April 1895, Sultan Abu Bakar telah mengadakan istiadat menandatangani dan mengisytiharkan Undang-Undang Tubuh Kerajaan Johor di Johor Bahru, Johor.Buyong Adil (2020), Sejarah Johor: Edisi Semakan, halaman 313-314 Johor telah menjadi negeri Melayu pertama yang mempunyai Undang-Undang Tubuh Kerajaan dan mengamalkan sistem raja berperlembagaan. Sultan Abu Bakar telah melakukan banyak pembaharuan dan pemodenan dalam sistem pentadbiran negeri Johor untuk memajukan Johor dan mengelakkan campur tangan Inggeris dalam hal-ehwal pentadbiran Johor.

Sistem pewarisan takhta 
 Gelaran  Nama  Tarikh Keputeraan  Tempat Keputeraan  Usia  Tempat Kemangkatan  Tarikh Berkahwin  Pasangan Diraja  Cucunda kepada  Cicinda kepada Ciut kepada  Piut kepada  DYAM Tunku Mahkota Johor  Tunku Ismail Idris Abdul Majid Abu Bakar   Johor    N/A  24 Oktober 2014  Che' Puan Besar Khaleeda Bustaman  Sultan Iskandar & Enche’ Besar Kalsom Abdullah  Sultan Sir Ismail & Sultanah Aminah Ungku Ahmad DYAM Raja Muda Johor  Tunku Iskandar Abdul Jalil Abu Bakar Ibrahim    Johor    N/A  N/A  N/A  Sultan Ibrahim & Raja Zarith Sofiah  Sultan Iskandar & Enche’ Besar Kalsom Abdullah  YAM Tunku Bendahara Johor  Tunku Abdul Majid Idris Ismail Ibrahim   Johor    N/A  2006  Tunku Teh Mazni Tunku Yusuf  Sultan Sir Ismail & Sultanah Aminah Ungku Ahmad  Sultan Sir Ibrahim & Sultanah Maimunah Ungku Abdul Majid YAM Tunku Temenggong Johor  Tunku Idris Iskandar Ismail Abdul Rahman   Johor    N/A  N/A  N/A  Sultan Iskandar & Enche’ Besar Kalsom Abdullah  Sultan Sir Ismail & Sultanah Aminah Ungku Ahmad YAM Tunku Laksamana Johor  kosong  kosong   Johor  kosong  kosong  kosong   kosong  ''kosong  kosong YAM Tunku Panglima Johor  Tunku Abdul Rahman Hassan al-Jeffri   Johor    N/A  N/A  N/A  Sultan Iskandar & Enche’ Besar Kalsom Abdullah  Sultan Sir Ismail & Sultanah Aminah Ungku Ahmad YAM Tunku Putera Johor  Tunku Abu Bakar Mahmood Iskandar Ibrahim   Johor    N/A  N/A  N/A  Sultan Iskandar & Enche’ Besar Kalsom Abdullah  Sultan Sir Ismail & Sultanah Aminah Ungku Ahmad

Gelaran penuh
Gelaran penuh Sultan Johor terkini ialah:

Sejarah gelaran penuh Sultan dan Pemerintah Johor
Berikut merupakan sejarah gelaran penuh Sultan dan Pemerintah Johor berdasarkan warkah diraja, surat perjanjian dan pengumuman rasmi daripada pihak Istana Johor:

Kesultanan Johor Lama
 Tempoh Gelaran penuh Ringkasan gelaran penuh 1528–1623 Sultan yang mempunyai Takhta Kerajaan di dalam Negeri Johor serta dengan segala Daerah Takluknya sekalian Sultan Johor 1623–1830 Sultan yang mempunyai Takhta Kerajaan di dalam Negeri Johor dan Pahang serta dengan segala Daerah Takluknya sekalian Sultan Johor dan Pahang / Sultan Johor-Pahang

Sultan Johor ke-7, Sultan Abdul Jalil Shah III diangkat menjadi Sultan Johor dan diangkat semula menjadi Sultan Pahang lalu kedua-dua takhta Kesultanan Johor dan Pahang disatukan pada tahun 1623.

Kerajaan Temenggung Johor
 Tempoh Gelaran penuh Ringkasan gelaran penuh 1855–1868 Yang Amat Mulia Dato' Temenggung Seri MaharajaGelaran Dalam Sejarah. Kesultanan Johor. Diambil daripada https://www.royaljohor.rntechnologies.com.my/gelaran-dalam-sejarah.htmlyang mempunyai Takhta Kerajaan di dalam Negeri Johor Temenggung Johor

Temenggung Johor, Temenggung Tun Daeng Ibrahim diangkat menjadi Pemerintah Johor (kecuali daerah Kesang yang telah diserahkan kepada Sultan Ali Iskandar Shah) selepas menandatangani Perjanjian Setia 1855.

Kerajaan Maharaja Johor
 Tempoh Gelaran penuh Ringkasan gelaran penuh 1868–1886 Yang Maha Mulia Maharaja JohorKedaulatan dan Ketuanan Negeri Johor. Portal Kesultanan Johor. Diambil daripada https://royal.johor.my/kedaulatan-ketuanan-negeri-johor/ Maharaja Johor

Temenggung Johor, Temenggung Tun Abu Bakar ditabalkan sebagai Maharaja Johor dengan gelaran Maharaja Abu Bakar oleh sejarawan Bugis yang juga penasihat Yang Dipertuan Muda Riau, Raja Ali Haji pada tahun 1868.

Kesultanan Johor Moden
 Tempoh Gelaran penuh Ringkasan gelaran penuh Sultan Johor 1886–1959 Kebawah Duli Yang Maha MuliaSultan bagi Negeri Johor dan Jajahan TakluknyaGelaran Dalam Sejarah. Kesultanan Johor. Diambil daripada https://www.royaljohor.rntechnologies.com.my/gelaran-dalam-sejarah.html Sultan Johor Sultan Abu Bakar Sultan Ibrahim Al-Masyhur 1959–kini Duli Yang Maha MuliaSultan Yang di-Pertuan bagi Negeri dan Jajahan Takluk Johor Darul Ta'zimGelaran Dalam Sejarah. Kesultanan Johor. Diambil daripada https://www.royaljohor.rntechnologies.com.my/gelaran-dalam-sejarah.html Sultan Johor Sultan Ismail Al-Khalidi Sultan Iskandar Al-Haj Sultan Ibrahim

 Lihat juga 
 Kesultanan Melayu Melaka
 Kesultanan Johor Lama
 Kesultanan Riau-Lingga
 Perjanjian 30 Januari 1819
 Perjanjian 7 Jun 1823
 Perjanjian Inggeris-Belanda 1824
 Perjanjian 2 Ogos 1824
 Perjanjian 29 Oktober 1830
 Persetiaan antara Sultan Ali dengan Temenggung Ibrahim pada Mac 1855
 Perjanjian Pahang-Johor 1861
 Perang Saudara Jementah
 Perang Saudara Pahang
 Undang-undang Tubuh Kerajaan Johor
 Sejarah Johor Moden

 Catatan 

 Rujukan 


Kategori:Kesultanan di Malaysia